**Француска Амбасада у Србији**

**Његова екселенција. г. Фредерик Мондолони**

Поштовани господине Мондолони,

Обраћамо Вам се на овај начин јер смо истински забринути за стање демократије у Француској. Шокирани смо притисцима које трпи Национално окупљање, партија која је по свим мерилима водећа опозициона партија у Вашој држави. Смaтрамо нечувеним то што се блокадама рачуна ова странка финасијски исцрпљује на непуних годину дана од избора за Европски парламент и што власт у Вашој земљи на овај начин покушава да директно утиче на резултате тих избора.

Француска као једна од најстаријих демократија на свету мора бити добар пример свима осталима. Ми као политичка партија баштинимо идеју да је Европи потребан нови договор јер управо у том новом договору видимо нашу државу. Без демократске Француске спремне да у пуном капацитету преузме идеју независне Европе тешко да ће доћи до неких квалитетних промена и баш због тога нас толико брине тоталитаризам ка коме се Ваша држава креће.

Молимо Вас да ово наше писмо примите као акт пријатељства према Вашој великој и славној нацији. Ми Срби смо са Французима имали доста историјских победа и баш због тих победа верујемо да заједно можемо да градимо лепшу европску будућност.

Живела Србија! Живела Француска! Живело француско – српско пријатељство!

**Председнички колегијум Народног слободарског покрета**